РЕПУБЛИКА СРПСКА
ГРАД БАЊА ЛУКА

ГРАДОНАЧЕЛНИК

На основу чл. 77. 78. и 160. Закона о службеницима и намјештеницима у органима јединице локалне самоуправе („Сл.гласник Републике Српске“, број 97/16 и 59/26), члана 67.  Статута Града Бања Лука („Сл.гласник Града Бања Лука“, бр. 14/18 и 09/19)  члана 5. став 2. тачка 1. члана 7. став 2. и члана 8. Правилника о јединственим процедурама за попуњавање упражњених радних мјеста у градској, односно општинској управи („Сл.гласник Републике Српске“, број 42/17), градоначелник Града Бања Лука, расписује

ЈАВНИ КОНКУРС​
за попуну упражњених радних мјеста

                                у Градској управи Града Бања Лука

I
           У Градску управу Града Бања Лука прима се у радни однос на неодређено вријеме, у статусу службеника:
            у Одјељење за општу управу:

 1. Стручни сарадник за послове мјесне заједнице.........................2 извршиоца
            у Одјељење за комуналне послове:

 2. Стручни сарадник за одводњу и јавну хигијену.........................1 извршилац

            у Одјељење за саобраћај и путеве:
 3. Стручни сарадник за административно-техничке послове......1 извршилац
           у Одјељење за бригу о породици и демографију:

           4. Самостални стручни сарадник за популациону политику........1 извршилац
           5. Самостални стручни сарадник за економске послове................1 извршилац
           у Одсјек за међународну сарадњу и пројекте:
 6. Самостални стручни сарадник за међународну сарадњу и    медије.........................................................................................................1 извршилац

          у Одсјек за управљање непокретном имовином Града:
           7. Самостални стручни сарадник за имовину града..........................1 извршилац

У Градску управу Града Бања Лука прима се у радни однос на неодређено вријеме, у статусу намјештеника:
у Одјељење за општу управу:

           8. Курир......................................................................................................2 извршиоцa

            у Одјељење за спорт:

            9. Радник за одржавање спортских објеката.....................................1 извршилац

            у Одјељење за комуналну полицију:

           10. Помоћни радник на наплати и контроли паркирања................2 извршиоца
у Службу за заједничке послове:
11. Помоћни радник у Служби за заједничке послове......................1 извршилац
у Одсјек за обезбјеђење:

12. Радник обезбјеђења............................................................................1 извршилац
у Одсјек за послове цивилне заштите и професионалне територијално ватрогасно-спасилачке јединице:
13. Оператер у Call центру......................................................................3 извршиоца
                                                        II – Опис послова  
Стручни сарадник за послове мјесне заједнице
Обавља сљедеће послове:
·   врши све административно-техничке послове за потребе збора грађана и савјета мјесне заједнице;

·   у сарадњи са ресорном организационом јединицом Градске управе учествује у припреми и организовању јавне расправе;

·   води евиденцију и чува документациони материјал о раду збора грађана и савјета мјесне заједнице;

·    израђује и доставља записнике и друге акте о раду збора грађана и савјета мјесне заједнице шефу Одсјека;

·    израђује мјесечни извјештај о свом раду, који доставља самосталном стручном сараднику за послове мјесних заједница и самосталном стручном сараднику – координатору за послове мјесних заједница;

·    врши административно-техничке послове за спровођење избора, збора, јавних расправа или референдума на подручју мјесне заједнице;

·    сарађује са надлежним организацијама и институцијама чији је оснивач Град, у циљу рјешавања проблема на подручју мјесне заједнице;

·    по потреби прикупља податке за потребе Центра за социјални рад и других организационих јединица Градске управе;
·    сарађује са Одсјеком за послове цивилне заштите и професионалне територијалне ватрогасно-спасилачке јединице, у циљу образовања јединица и штабова цивилне заштите, одређивања повјереника ЦЗ и спровођења мјера заштите, те посредовања у реализацији допремања питке воде путем цистерни домаћинствима која нису прикључена на стабилан систем водоснабдијевања;

·    води базе података о социјално угроженим домаћинствима, пољопривредницима, заједницама етажних власника (ЗЕВ), привредницима и удружењима грађана;

·    одржава активну комуникацију са становништвом кроз редовне теренске обиласке,
·    идентификује потребе грађана у мјесној заједници у којој је распоређен(а) за одређеним инфраструктурним потребама које су у надлежности Града;

·    идентификује потребе пољопривредних произвођача у мјесној заједници у којој је распоређен(а) у циљу побољшања квалитета и обима пољопривредне производње те ревидирања начина подстицања пољопривредне производње;

·    идентификује потребе привредника у мјесној заједници у којој је распоређен(а) у циљу стварања повољнијих услова привређивања на подручју града Бања Лука из надлежности Града и израде програма подстицаја привредних активности од стране ресорне организационе јединице;

·    идентификује потребе грађана у мјесној заједници у којој је распоређен(а) у областима спорта, културе, образовања;

·    стара се о одржавању чистоће просторија које се користе за потребе мјесне заједнице;

·    учествује у припремању и изради програма рада и развоја мјесне заједнице;

·    прати стање и прикупља информације из мјесне заједнице и израђује извјештаје и информације о одређеним питањима за потребе шефа Одсјека и начелника Одјељења;

·    сарађује са Градском изборном комисијом на захтјев исте;

·    сарађује са удружењима грађана и другим организацијама по питањима од интереса за грађане мјесне заједнице;

·    води евиденцију о објектима који се користе за потребе мјесне заједнице и врши увид у евентуалне промјене на истима, о чему извјештава самосталног стручног сарадника за послове мјесних заједница и самосталног стручног сарадника - координатора за послове мјесних заједница;

·   обавља и друге послове по налогу шефа Одсјека, начелника Одјељења и градоначелника;

·   за свој рад одговоран је шефу Одсјека и начелнику Одјељења.
Статус и категорија радног мјеста: службеник седме категорије, трећег звања.
Опис послова које обавља Стручни сарадник за одводњу и јавну хигијену:
Обавља сљедеће послове:
· припрема техничку документацију – у вези припрема у области комуналне опреме, пружа помоћ самосталном стручном сараднику за комуналну опрему у изради програма и пројеката у области уређења грађевинског земљишта у дијелу комуналне опреме, на свим нивоима (дугорочно и на годишњем нивоу); 

· прикупља податке у циљу вођења евиденције комуналне опреме; 

· врши послове у сврху одвођења атмосферских падавина; 

· прати стање јавне хигијене и хигијеничарске службе и прикупља информације и податке у области јавне хигијене и хигијеничарске службе; 

· прикупља податке за припрему тендерске документације за јавне набавке;
· пружа стручну и техничку помоћ у раду самосталног стручног сарадника за комуналну опрему; 

· обавља и друге послове по налогу Градоначелника, шефа Одсјека и начелника Одјељења; 

· За свој рад одговоран је шефу Одсјека и начелнику Одјељења.

Статус и категорија радног мјеста: службеник седме категорије, трећег звања.
Опис послова које обавља Стручни сарадник за административно-техничке послове:
Обавља сљедеће послове:
· обавља административно техничке послове; 
· врши пријем, завођење, развођење и архивирање предмета из дјелокруга рада  Одјељења;
· врши пријем странака и информише о току поступка по њиховим захтјевима;
· обавља оператерске послове по налогу шефа Одсјека и начелника Одјељења;
· врши електронску обраду података;

· обавља и друге послове по налогу градоначелника и начелника Одјељења и за свој рад одговара шефу Одсјека и начелнику Одјељења.

Статус и категорија радног мјеста: службеник седме категорије, трећег звања.
Опис послова које обавља Самостални стручни сарадник за популациону политику:

       Обавља сљедеће послове:
· прати и проучава стање у области популационе политике и предлаже мјере за њихово унапређење;

· обавља послове у вези популационе политике Града;

· обрађује статистичке и друге податке, израђује анализе, информације и извјештаје из области популационе политике;

· обавља послове у вези друштвене бриге о дјеци, средњовјечним и старијим лицима;

· уноси податке из дјелокруга свог рада у електронску базу података;
· доставља информације и податке из дјелокруга свог рада одсјеку надлежном за пројекте Града;
· врши обраду, и учествује у припреми потребних података и информација за потребе радних тијела Скупштине Града - из области популационе политике;

· креира мјере од значаја за популациону политику и прати реализацију истраживачких пројеката из области популационе политике; 

· учествује у припреми потребних података и информација за потребе радних тијела Скупштине Града из области популационе политике Града;

· припрема Програм рада и Извјештај о раду, из дјелокруга свога рада;

· обавља послове у вези са припремом јавних набавки из дјелокруга свог рада;

· учествује у изради плана капиталних инвестиција, из своје надлежности;
· обавља и друге послове по налогу шефа Одсјека и начелника Одјељења;

· за свој рад одговаран је начелнику Одјељења.

Статус и категорија радног мјеста: службеник пете категорије, трећег звања.
Опис послова које обавља Самостални стручни сарадник за економске послове:

       Обавља сљедеће послове:
· прати реализацију финансијских обавеза по основу закључених уговора;
· прати степен реализације средстава, по ставкама у буџету Града, из надлежности Одјељења;
· учествује у припреми и изради приједлога за Нацрт буџета Града у оквиру надлежности Одјељења и праћењу реализације средстава у оквиру усвојеног буџета;
· учествује у припреми и изради  мјесечних и кварталних финансијских планова потрошње у оквиру надлежности Одјељења;
· учествује у припреми и изради краткорочних и дугорочних стратешких и других развојних докумената;
· израђује анализе и информације по налогу и за потребе начелника Одјељења и градоначелника;
· припрема и ажурира извјештаје, програме, прегледе статистичких и других података из дјелокруга рада Одјељења;
· учествује у припреми и изради  Плана јавних набавки, и прати њихову реализацију;
· стара се за благовремено планирање потребних поступака и покретање поступака јавних набавки, из домена надлежности Одјељења;
· припрема и контролише захтјев за провођење поступка јавне набавке – утврђује његову комплетности, прије упућивања Одсјеку за јавне набавке;
· учествује у провођењу јавних набавки из надлежности Одјељења за бригу о породици и демограифују;
· прати извршење уговора о јавним набавкама из надлежности Одјељења;
· припрема, обрађује и доставља, у одговарајућој форми Одјељењу за локални  економски развој и стратешко планирање, статистиче и друге податке из дјелокруга рада Одјељења;
· учествује у изради Плана капиталних инвестиција из надлежности Одјељења;

· припрема и обрађује приједлоге одлука и других општих аката, за које је надлежан градоначелник или их доноси Скупштина Града;

· припрема уговоре у поступку јавних набавки из дјелокруга рада Одјељења;

· учествује у изради нормативних аката у оквиру својих надлежности;

· сарађује са надлежним државним органима и организацијама, институцијама и установама у оквиру својих надлежности;

· прати регулативу из надлежности рада Одјељења и даје приједлоге за њено унапређење;

· сарађује са организационим јединицама у Градској управи;

· непосредна припрема Програма рада и Извјештај о раду из дјелокруга свог рада;

· обавља и друге послове по налогу начелника Одјељења.

· доставља информације и податке из дјелокруга свог рада одсјеку надлежном за пројекте Града;
· учествује у изради Програма рада и Извјештаја о раду Одјељења, из дјелокруга свог рада;

· обавља и друге послове по налогу начелника Одјељења;

· за свој рад одговоран је начелнику Одјељења.
Статус и категорија радног мјеста: службеник пете категорије, трећег звања.
Опис послова које обавља Самостални стручни сарадник за међународну сарадњу и медије:
           Обавља сљедеће послове:
· одржавање комуникације између Градске управе Бања Лука и међународних пројектних партнера, институција, невладиних организација и донатора,

· припрема пројекте у оквиру међународне сарадње,

· писање и подношење апликација за грантове, извјештаја и пројектних приједлога према међународним фондовима,

· учествује у међународним конференцијама, семинарима и радионицама ради представљања Града Бања Лука и унапређења сарадње,

· планирање, креирање и спровођење медијских кампања и стратегија,

· припрема саопштења за медије, интервјуа, промотивног материјала и публикација,

· праћење медијског извјештавања и анализа јавног имиџа организације,

· вођење евиденције о међународним пројектима и активностима,

· праћење рокова и усклађивање активности са релевантним законским оквирима и правилницима,

· обавља и друге послове по налогу градоначелника и шефа Одсјека;

Статус и категорија радног мјеста: службеник пете категорије, трећег звања.
Опис послова које обавља Самостални стручни сарадник за имовину града:
Обавља сљедеће послове:
· води управни поступак и израђује рјешења из стамбене области;

· води поступак у вези са додјелом пословних простора, гаража и остале непокретне имовине на коришћење;

· припрема информације и израђује анализе у области располагања пословним простором и гаражама и осталом непокретном имовином града;

· води евиденцију пословних простора и гаража у власништву Града,

· припрема и израдађује нацрте општих аката из наведених области;
· учествује у успостављању и ажурном вођењу апликације Регистар некретнина;
· проводи административно извршење рјешења донесених у управном поступку из стамбене области;

· организује и врши послове припреме у вези са рјешавањем стамбених потреба радника Градске управе;

· снима и анализира постојећи стамбени фонд, утврђује реалне стамбене потребе, израђује приједлоге програма, прикупљање података и реализацију укњижбе у власништву Града Бања Лука; 

· прибавља документацију за укњижбу станова, пословних зграда, пословних просторија и гаража у катастар некретнина и земљишну књигу и обавља друге послове у поступку укњижбе;

· обавља административностручне послове у поступку приватизације станова, пословних зграда, пословних просторија и гаража у власништву Града Бања Лука;

· прибавља документацију за утуживање закупаца и корисника пословних зграда, пословних просторија и гаража који нису измирили преузете обавезе и обавља друге стручне послове, везано за покренуте поступке пред надлежним судовима;

· послове јавних набавки,

· обавља и друге послове по налогу градоначелника, и шефа Одсјека;

· за свој рад одговара шефу Одсјека.

Статус и категорија радног мјеста: службеник пете категорије, трећег звања.
   Опис послова које обавља Курир:
   Обавља сљедеће послове : 
·   врши доставу обичне поште и поште са доставницама;
· доставља материјал за сједницу Скупштине Града и радна тијела Скупштине Града;

· доставља пошту путем интерне доставне књиге  органима Градске управе;

· преузима приспјелу пошту за органе управе од ПТТа;
· обавља и друге послове у вези са доставом поште;
· обавља и друге послове  по налогу шефа Одсјека и начелника Одјељења;

· за свој рад одговоран је шефу Одсјека и начелнику Одјељења.

  Опис послова које обавља Радник за одржавање спортских објеката
  Обавља сљедеће послове:
- обавља послове на одржавању инсталација, објеката и опреме у спортским  објектима;

- врши редовне прегледе објеката и инсталација у спортским објектима;

- одговоран је за провођење мјера заштите од пожара и мјере у вези са чувањем  имовине у спортским објектима;

-врши послове провјере терморегулације спортских објеката;

-обавља и друге послове по налогу шефа Одсјека и начелника Одјељења;

- за свој рад одговоран је шефу Одсјека и начелнику Одјељења.
Опис послова које обавља Помоћни радник на наплати и контроли паркирања
Обавља сљедеће послове:
· помаже при наплати паркирања, и издавању одговарајуће потврде о томе (на паркиралиштима гдје се врши ручна наплата);
· помаже при контроли возила на паркиралиштима са аутоматима (контрола поштивања Правилника), и води одговарајуће евиденције о томе;
· помаже при контроли правилност коришћења паркиралишта (истицање паркинг карте и вријеме задржавања);
· провјерава уплате паркирања путем СМСа са преносивим терминалима;
· обавезан је да провјери и пријави све евентуалне неправилности које се јаве на аутомату, сигнализацији или паркинг површини и о томе обавијести надлежне;
· врши блокирање и деблокирање непрописно паркираних возила;
· управља возилом за превоз уређаја за блокирање точкова;
· води рачуна о исправности, прању и чишћењу возила;
· по налогу шефа тима обилази паркове, дјечија игралишта, саобраћајну сигнализацију и јавну расвјету те пријављује оштећења наведених површина и опреме, контролише дивље депоније и одвоз комуналног отпада;
· извршава послове приликом приређивања манифестација на подручју града које се односе на затварања улица, резервација паркиралишта, премјештања и чувања опреме; 
· обавља и друге послове по налогу шефа тима и начелника Одјељења;
· за свој рад, одговаран је шефу тима и начелнику Одјељења.
   Опис послова које обавља Помоћни радник у Служби за заједничке послове:

    Обавља сљедеће послове:
· обавља помоћне и техничке послове у вези са протоколарним догађајима у Градској управи Града Бања Лука
· опслужује званице за догађаје и манифестације којима је домаћин градоначелник или друге организационе јединице;
· врши припрему простора за протоколарне догађаје и одржава уредним просторије и сале за састанке;
· заприма набављени потрошни материјал:
· према потреби ради и друге послове, по налогу непосредног руководиоца, који нису обухваћени описом посла, а стручно и организационо су у вези са постављеним задацима у складу са стручном спремом
· обавља и друге послове по налогу шефа одржавања, начелника Службе и градоначелника;

· за свој рад одговоран је шефу одржавања и начелнику Службе.
   Опис послова које обавља Радник обезбјеђења

    Обавља сљедеће послове:
· врши физичко обезбјеђење објеката и имовине;

· осматра простор и људе око надзираног објеката, као и у објекту који је предмет обезбјеђивања  путем инсталисаног система видео надзора;

· уочава, документује, и извјештава о појавама или лицима за које процијени да својим понашањем и активностима, могу да угрозе безбједност лица и имовине у згради;

· процјењује потребу предузимања оперативних мјера ради спречавања лица у активностима које угрожавају безбједност, у случају потребе упозорава на дешавања и појаве,  извјештава раднике  обезбјеђења, полицију и  шефа Одсјека;

· врши контролу уласка и изласка, идентификацију странака и запослених;

· евидентира уласке и изласке радника;

· упућује странке према надлежним организационим јединицама у Градској управи Града;

· контролише одржавање кућног реда у просторијама Градске управе Града и предузима одговарајуће мјере;

· контролише уношење и изношење материјала, опреме и других средстава у објектима које обезбјеђује;

· врши детаљан преглед сумњивог пртљага;

· спречава уношење оружја и експлозивних направа;

· врши детаљну контролу странака у случајевима аларма детектора метала;

· конторолише стање образаца и брошура у Пријемној канцеларији и врши допуну  истих;

· контролише све инсталације, противпожарна средства и просторије у објектима које обезбјеђује;

· води књигу примопредаје дужности, и уноси сва запажања и догађаје;

· чува и врши примопредају кључева од просторија и возила по истеку радног времена;

· обавља и друге послове по налогу шефа Одсјека и градоначелника;

· за свој рад, одговоран је шефу Одсјека.

Опис послова које обавља Оператер у Call центру
Обавља сљедеће послове:

· врши пријем позива, те прикупљање и обраду података о свим врстама опасности од природних или других несрећа на територији Града Бања Лука; 

· врши дистрибуцију прикупљених података за потребе Градске управе Града Бања Лука; 

· врши обавјештавање других опетаривно-комуникацијских центара из земље и окружења, када процијени да је то неопходно; 

· преноси податке другим правним и физичким лицима, када процијени да је то неопходно; 

· шефу Центра подноси дневне, седмичне и мјесечне извјештаје о раду; 

· учествује у изради годишњег плана рада Центра; 

· учествује у изради годишњег извјештаја Центра; 

· контиуирано учествује у акцијама рјешавања кризних ситуација изазваних природним или другим несрећама; 

· континуирано се едукује у области оперативно-комуникацијских система; 

· одговоран је за исправност и одржавање средстава рада; 

· дежура у Центру, према упутству о раду Одсјека у спречавању и отклањању посљедица природних и других несрећа у ванрадно вријеме, у дане викенда и празника;

· обавља и друге послове по налгоу шефа Центра, шефа Одсјека  и Градоначелника; 

· за свој рад одговоран је шефу Центра. 

Кандидати треба да испуњавају опште и посебне услове за пријем у радни однос.
                                                III  - Општи услови

Општи услови које мора испуњавати кандидат:

1. да је држављанин Републике Српске, односно Босне и Херцеговине;

2. да је старији од 18 година;

3. да има општу здравствену способност;

4. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској управи јединице локалне самоуправe;

5. да није отпуштен из органа управе као резултат дисциплинске мјере на било којем нивоу власти у БиХ, три године прије објављивања конкурса;

6. да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом – члан  IX став 1. Устава БиХ; 
7. да није у сукобу интереса, односно да не обавља дужност која је неспојива са дужношћу службеника, односно намјештеника у Градској управи, у складу са члановима од 43. до  47. Закона о службеницима и намјештеницима у органима јединице локалне самоуправе („Службени гласник Републике Српске“, број 97/16 и 59/26)
                                                 IV - Посебни услови   
Посебни услови које мора испуњавати кандидат за радно мјесто Стручни сарадник за послове мјесне заједнице, су:
· ССС – средња школа (IV); 
· шест (6) мјесеци радног искуства у траженом степену стручне спреме;

· познавање рада на рачунару;
· положен стручни испит за рад у управи.

    Посебни услови које мора испуњавати кандидат за радно мјесто Стручни сарадник за одводњу и јавну хигијену, су:
· ССС – средња школа техничког смјера (IV); 
· шест (6) мјесеци радног искуства у траженом степену стручне спреме;

· познавање рада на рачунару;
· положен возачки испит „Б“ категорије;
· положен стручни испит за рад у управи.

    Посебни услови које мора испуњавати кандидат за радно мјесто Стручни сарадник за административно-техничке послове, су:
· ССС – средња школа (IV); 
· шест (6) мјесеци радног искуства у траженом степену стручне спреме;

· познавање рада на рачунару;

· положен стручни испит за рад у управи.

             Посебни услови које мора испуњавати кандидат за радно мјесто Самостални стручни сарадник за популациону политику, су:

· ВСС – друштвеног смјера, демограф, хуманистика (VII степен или први циклус високог образовања са 240 ECTS);
· једна (1) година радног искуства у траженом степену стручне спреме;
· положен стручни испит за рад у управи;

· познавање рада на рачунару.
             Посебни услови које мора испуњавати кандидат за радно мјесто Самостални стручни сарадник за економске послове, су:

· ВСС – економски факултет (VII степен или први циклус високог образовања са 240 ECTS);
· једна (1) година радног искуства у траженом степену стручне спреме;
· положен стручни испит за рад у управи;

· познавање рада на рачунару.
       Посебни услови које мора испуњавати кандидат за радно мјесто Самостални стручни сарадник за међународну сарадњу и медије, су:

· ВСС – друштвени смјер (VII степен или први циклус високог образовања са 240 ECTS);
· једна (1) година радног искуства у траженом степену стручне спреме;
· положен стручни испит за рад у управи;

· познавање рада на рачунару.
       Посебни услови које мора испуњавати кандидат за радно мјесто Самостални стручни сарадник за имовину града, су:

· ВСС – дипломирани правник, факултет друштвеног смјера (VII степен или први циклус високог образовања са 240 ECTS);
· једна (1) година радног искуства у траженом степену стручне спреме;
· положен стручни испит за рад у управи;

· познавање рада на рачунару.
Посебни услови које мора испуњавати кандидат за радно мјесто Курир, су:

· ССС – средња школа (IV); 
· шест (6) мјесеци радног искуства у траженом степену стручне спреме;

· положен возачки испит „Б“ категорије.

Посебни услови које мора испуњавати кандидат за радно мјесто Радник за одржавање спортских објеката, су:
· ССС – средња школа (IV); 
· шест (6) мјесеци радног искуства у траженом степену стручне спреме;

· познавање рада на рачунару.

Посебни услови које мора испуњавати кандидат за радно мјесто Помоћни радник на наплати и контроли паркирања, су:
· ССС – средња школа (III);
· шест (6) мјесеци радног искуства у траженом степену стручне спреме;
· посебна психофизичка способност.
Посебан услов који мора испуњавати кандидат за радно мјесто Помоћни радник у служби за заједничке послове, су:
· ССС – средња школа (III);
· шест (6) мјесеци радног искуства у траженом степену стручне спреме.
Посебни услови који мора испуњавати кандидат за радно мјесто Радник обезбјеђења, су:
· ССС – средња школа (IV); 
· шест (6) мјесеци радног искуства у траженом степену стручне спреме;

· посебна психофизичка способност;

· познавање рада на рачунару;
· рјешење Министарства унутрашњих послова за обављање послова физичког обезбјеђења.
Посебан услов који мора испуњавати кандидат за радно мјесто Оператер у Call центру, су:
· ССС – средња школа (IV);
· шест (6) мјесеци радног искуства у траженом степену стручне спреме;
· познавање рада на рачунару;
· положен возачки испит  „Б“ категорије.
         Кандидати који конкуришу на радна мјеста за која се тражи положен стручни испит за рад у управи, а који немају положен стручни испит за рад у управи, могу се примити на рад, с тим да су дужни исти положити у року од шест мјесеци од дана запослења. Уколико не положе стручни испит за рад у управи у року од шест мјесеци од дана запослења, престаје им радни однос.
V - Потребна документа

Пријава за учешће на јавном конкурсу подноси се на прописаном обрасцу – Пријава на јавни конкурс, која је доступна на интернет страници Министарства управе и локалне самоуправе, као и на интернет страници Града Бања Лука, а може се преузети и у Градској управи Града Бања Лука.

Тачност података наведених у обрасцу пријаве на јавни конкурс кандидати потврђују својим потписом.

Кандидат који се пријављује на више радних мјеста доставља једну пријаву – пријавни образац, у којој наводи на које се позиције пријављује, са осталом траженом документацијом, како је наведено у тексту јавног конкурса.

Све рубрике у пријавном обрасцу морају бити читко попуњене, уз обавезан својеручни потпис, којим се потврђују наводи из изјава, чији се садржај не доказује посебним документима, а односе се на испуњавање дијела општих услова јавног конкурса.

Приликом пријаве на јавни конкурс, кандидат прилаже и доказе о испуњавању општих и посебних услова, како слиједи:

- Као доказ о испуњавању општих услова кандидат прилаже фото-копију увјерења о држављанству Републике Српске, односно Босне и Херцеговине, и изјаве да кандидат:

1) није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом (чл. IX став 1. Устава БиХ); 

2) није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској управи;
3) није отпуштен из органа управе као резултат дисциплинске мјере на било којем нивоу власти у БиХ три године прије објављивања конкурса;

4) да не постоји неспојивост и сукоб интереса у складу са чл. од 43. до 47.  Закона о службеницима и намјештеницима у органима јединице локалне самоуправе. 

Горе наведене изјаве о општим условима саставни су дио Пријаве на јавни конкурс – пријавног обрасца.
· Као доказ о испуњавању посебних услова кандидат прилаже фото-копије:
1) диплома о завршеном факултету (за радна мјеста под редним бројевима: 4, 5,  6 и 7);

2) свједочанство о завршеној средњој школи (за радна мјеста под редним бројевима 1, 2, 3, 8, 9, 10, 11, 12 и 13);
3) увјерење о положеном стручном испиту за рад у управи, или изјаву којом се кандидат, који нема положен стручни испит, обавезује да ће у року од шест мјесеци положити стручни испит уколико буде запослен или рјешења о ослобађању од обавезе полагања стручног испита за рад у управи у складу са Уредбом о стручном испиту за рад у управи Републике Српске („Службени гласник Републике Српске“, бр. 68/11, 85/11 и 7/15, 18/26 - Одлука Уставног суда) (за радна мјеста под редним бројевима од 1 до 7);
4) исправе којом се доказује радно искуство у траженом степену стручне спреме (потврда, увјерење или други акт послодавца из којег се види на којим пословима, са којом стручном спремом и у ком периоду је стечено радно искуство) (за сва радна мјеста);

5) исправе или изјаве да познаје рад на рачунару (за сва радна мјеста осим радних мјеста под редним бројевима 8, 10 и 11);
6) изјаву у писаној форми да има положен возачки испит „Б“ категорије (за радна мјеста под редним бројевима 2, 8 и 13);
7) рјешење Министарства унутрашњих послова за обављање послова физичког обезбјеђења (за радно мјесто под редним бројем 12).
Уколико кандидат из одређеног разлога не посједује диплому о стеченом високом образовању, а тражи се као доказ о испуњавању посебног услова за одређено радно мјесто, може да достави увјерење о дипломирању, које не може бити старије од рока потребног за издавање дипломе, односно не може бити старије од годину дана.

У случају да кандидат доставља уверење о дипломирању, уз увјерење доставља и потписано кратко образложење – изјаву у којој наводи разлоге достављања увјерења, а не дипломе, те уколико диплома није издата у предвиђеном року, доставља потврду високошколске установе да диплома није издата.

Кандидат који је високо образовање стекао по Болоњском систему студирања уз диплому доставља и додатак дипломи, у складу са одредбама прописа из области  високог образовања. Само у случају да високошколска установа додатак дипломи није уопште издавала, кандидат је дужан да уз диплому о стеченом високом образовању достави увјерење високошколске установе да додатак дипломи није издаван, односно да се не издаје.

Кандидати који су факултет завршили у иностранству имају обавезу да доставе нострификовану диплому, у складу са одредбама прописа из области високог образовања. Изузетно кандидати који су диплому стекли на територији бивше СФРЈ до 6. априла 1992. године, као и они који су дипломе стекли у Републици Србији немају обавезу да нострификују диплому. 
Уколико је поступак нострификације дипломе почет раније или је у току у тренутку пријављивања на конкурс, кандидат је дужан да уз пријаву достави доказ о поднесеном захтјеву за нострификацију дипломе надлежном органу, с тим да нострификовану диплому доставља органу који је расписао конкурс најкасније до дана одржавања интервјуа.
Као доказ о радном искуству кандидат може да достави:

-потврде или увјерења послодавца или послодаваца код којих је кандидат радио или ради, која треба да буду прецизна и детаљна, односно у којима треба да су наведени подаци о томе на којим пословима је кандидат радио – назив радног мјеста, да ли су то послови високе стручне спреме, односно образовања, колико дуго је обављао наведене послове, опис послова, те треба да буде прецизно наведен период ангажовања на радним задацима,

-увјерење о чињеницама из матичне евиденције надлежне институције за пензијско и инвалидско осигурање, уз достављање потврде која разјашњава шифре занимања из увјерења, тако да се на основу ових доказа може утврдити да ли је кандидат радио на пословима за које се тражи високо образовање и колико дуго, односно да ли посједује тражено радно искуство или

-писмо препоруке или другу сличну исправу уколико садржи све напријед наведене елементе потврде или увјерења.

      Као доказ о познавању рада на рачунару кандидат може да достави:

- увјерење школе или друге институције која се бави обучавањем рада на рачунару, диплому или другу исправу која потврђује стечено звање или занимање које је непосредно везано за рад на рачунару, односно свједочанство о завршеној средњој стручној спреми о положеном предмету из информатике.
    Докази се достављају на једном од језика који су у службеној употреби у Републици Српској.   

Неблаговремене, недопуштене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса Конкурсна комисија ће одбацити закључком.   
                                                                           VI
        Прворангирани кандидат, по приједлогу Комисије за спровођење јавног конкурса (Конкурсне комисије), дужан је да, у року од седам дана од дана пријема обавјештења Конкурсне комисије, достави доказе о испуњавању општих и посебних услова, у оригиналу или овјереној фото-копији, увјерење о општој здравственој способности, као и овјерене изјаве о испуњености општих услова (из тачке 5. подтачке 1), 3) и 4)) како слиједи:

-да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом (чл. IX став 1. Устава БиХ), 

-да није отпуштен из органа управе као резултат дисциплинске мјере на било којем нивоу власти у БиХ три године прије објављивања конкурса  и 

-да не постоји неспојивост и сукоб интереса у складу са чл. од 43. до 47.  Закона о службеницима и намјештеницима у органима јединице локалне самоуправе.

Ако прворангирани кандидат не достави напријед наведене доказе, у прописаном року или ако на основу достављених доказа комисија утврди да кандидат не испуњава опште и посебне услове, позваће сљедећег кандидата по броју освојених бодова са листе успјешних кандидата, да достави горе наведене доказе о испуњавању општих и посебних услова, и одговарајуће овјерене изјаве.

Са свим кандидатима који буду испуњавали услове конкурса Конкурсна комисија обавиће интервју, у циљу оцјењивања стручне оспособљености, знања и вјештина кандидата, и познавању послова радног мјеста за које је кандидат конкурисао о чему ће кандидати бити благовремено обавјештени.
                                                                      VII
Пријаве на Јавни конкурс достављају се лично у Пријемној канцеларији Градске управе, или путем поште, на адресу:

Градска управа Града Бања Лука – Одсјек за развој локалне самоуправе и управљање људским ресурсима, Трг српских владара бр. 1, Бања Лука. 

Особа задужена за давање додатних обавјештења о јавном конкурсу је Перица Грајић, шеф Одсјека за развој локалне самоуправе и управљање људским ресурсима, контакт телефон 051/244-444.
Уколико више кандидата на ранг-листи има исти број бодова, предност ће имати кандидат који има статус члана породице погинулог борца, ратног војног инвалида и борца, како је прописано члановима 36, 54. и 73. Закона о правима бораца, војних инвалида и породица погинулих бораца Одбрамбено-отаџбинског рата Републике Српске „Сл. гласник РС“ бр. 134/2011, 9/2012 - испр., 40/2012 и 18/2015 - одлука УС, „Сл. гласник БиХ“   бр. 25/2021 - одлука УС БиХ и „Сл. гласник РС“, бр. 13/2024 - одлука УС, 31/2025, 49/2026 и 67/2026). Да би остварили наведене предности, кандидати су дужни да приложе одговарајући доказ о испуњавању услова из чланова 30, 39. и 60. Закона о правима бораца, војних инвалида и породица погинулих бораца Одбрамбено-отаџбинског рата Републике Српске.  
                                                                     VIII
Рок за подношење пријава је 15 дана од дана објављивања Јавног конкурса. Јавни конкурс биће објављен у „Службеном гласнику Републике Српске“ и дневном листу „Глас Српске“. Ако Конкурс не буде објављен истовремено, рок ће се рачунати од дана посљедњег објављивања.
Јавни конкурс ће за вријеме трајања рока за пријаву бити објављен и на званичној web-страници Града Бања Лука.

                         





           ГРАДОНАЧЕЛНИК:                    Број: 11-Г-3534/26
Дана,  31.07.2026.                      

                               Драшко Станивуковић            

